和李似之秉燭觀梅詩
作者：劉子翬
朝代：宋

paragraphs: 凍色沈萬象，晴巔露皚皚。
通宵月觀夢，夢破東風來。
小立值芳氣，微尋見寒肧。
我病亦呼客，沙邊久徘徊。
恍然驚老眼，一枝印清杯。
應知塵意盡，故向癯儒開。
謫仙愛逃禪，茲心政難灰。
覘新不待晨，燒燭寒巖隈。
草木有含章，發揮要天才。
頼公管領春，筆端起潛雷。